|  |
| --- |
| **Projektas** |
| **PLUNGĖS RAJONO SAVIVALDYBĖS**  **TARYBA** |
| **SPRENDIMAS** |
| **DĖL SAVIVALDYBĖS FINANSINIO TURTO INVESTAVIMO IR UAB „PLUNGĖS AUTOBUSŲ PARKAS“ ĮSTATINIO KAPITALO PADIDINIMO** |

2024 m. balandžio 25 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu, 2 dalies 5, 6 ir 7 punktais, 4 dalimi, Lietuvos Respublikos akcinių bendrovių įstatymo 50 straipsnio 1 dalimi, Sprendimo investuoti valstybės ir savivaldybių turtą priėmimo tvarkos aprašu, patvirtintu Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo kriterijų ir sprendimų priėmimo tvarkos aprašo patvirtinimo“, atsižvelgdama į Plungės rajono savivaldybės mero 2024 m. balandžio 12 d. potvarkį Nr. PE-159 ,,Dėl Savivaldybės turto investavimo ir UAB „Plungės autobusų parkas“ įstatinio kapitalo padidinimo teikimo svarstyti Plungės rajono savivaldybės tarybai“, Plungės rajono savivaldybės taryba n u s p r e n d ž i a:

1. Investuoti į UAB „Plungės autobusų parkas“ 979 977,44 Eur (devynis šimtus septyniasdešimt devynis tūkstančius devynis šimtus septyniasdešimt septynis eurus 44 euro centus) iš Plungės rajono savivaldybės biudžeto lėšų, įsigyjant 33 839 vnt. (trisdešimt tris tūkstančius aštuonis šimtus trisdešimt devynis vienetus) paprastųjų vardinių akcijų, kurių vienos nominali vertė – 28,96 Eur (dvidešimt aštuoni eurai 96 euro centai), kad būtų padidintas UAB „Plungės autobusų parkas“ įstatinis kapitalas. Visos išleistos naujos akcijos perduodamos Plungės rajono savivaldybei.
2. Įgalioti Plungės rajono savivaldybės merą pasirašyti akcijų pasirašymo sutartį ir atlikti kitus su Savivaldybės turto investavimu susijusius veiksmus.

Savivaldybės meras

SUDERINTA:

Savivaldybės meras Audrius Klišonis

Savivaldybės administracijos direktorius Dalius Pečiulis

Savivaldybės administracijos direktoriaus pavaduotoja Jovita Šumskienė

Savivaldybės administracijos patarėjas Arūnas Tamošauskas

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Turto skyriaus vedėja Živilė Bieliauskienė

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL SAVIVALDYBĖS FINANSINIO TURTO INVESTAVIMO IR UAB „PLUNGĖS AUTOBUSŲ PARKAS“ ĮSTATINIO KAPITALO PADIDINIMO“**

2024 m. balandžio 9 d.

Plungė

1. **Parengto sprendimo projekto tikslai, uždaviniai.**

Investuoti į UAB „Plungės autobusų parkas“ 979 977,44 Eur (devynis šimtus septyniasdešimt devynis tūkstančius devynis šimtus septyniasdešimt septynis eurus, 44 euro centus) iš Plungės rajono savivaldybės biudžeto lėšų, įsigyjant 33 839 vnt. (trisdešimt tris tūkstančius aštuonis šimtus trisdešimt devynis vienetus) paprastųjų vardinių akcijų, kurių vienos nominali vertė – 28,96 Eur (dvidešimt aštuoni eurai 96 euro centai), kad būtų padidintas UAB „Plungės autobusų parkas“ įstatinis kapitalas. Visos išleistos naujos akcijos perduodamos Plungės rajono savivaldybei.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Nėra.

**3. Kodėl būtina priimti sprendimą, kokių pozityvių rezultatų laukiama.**

UAB „Plungės autobusų parkas“ yra poreikis stiprinti kapitalo bazę, kad ji turėtų galimybių vykdyti investicijas, siekdama atsiliepti į šiuos jos veiklą reglamentuojančius dokumentus:

1. 2021–2030 metų nacionalinis pažangos planas, kuriuo nustatyti pagrindiniai valstybėje siekiami pokyčiai, užtikrinantys pažangą socialinėje, ekonominėje, aplinkos ir saugumo srityse. Plano 6 tikslas „Užtikrinti gerą aplinkos kokybę ir gamtos išteklių naudojimo darną, saugoti biologinę įvairovę, švelninti Lietuvos poveikį klimato kaitai ir didinti atsparumą jos poveikiui“, 6.1 uždavinys „Didinti atsinaujinančių ir alternatyvių degalų vartojimą transporto sektoriuje, skatinti darnų įvairiarūšį judumą ir mažinti transporto sukeliamą aplinkos taršą“.
2. 2022–2030 metų plėtros programos valdytojos Lietuvos Respublikos susisiekimo ministerijos susisiekimo plėtros programa, į kurią įtraukti 2021–2030 metų Nacionalinio pažangos plane numatyti įgyvendinti uždaviniai, kuriuos pavesta įgyvendinti Susisiekimo ministerijai (toliau – SM) pagal ministerijos veiklos sritį „Transportas ir ryšiai“ ir nustatytus pasiekti tikslus. Bendrovei būtina investuoti siekiant prisidėti prie 2022–2030 metų susisiekimo plėtros programos 1 problemos „Transporto sektorius generuoja didžiausią šiltnamio efektą sukeliančių dujų ir transportui būdingų oro teršalų dalį Lietuvoje“ – ir ją detalizuojančios priežasties „Trūksta alternatyviųjų netaršių transporto priemonių keleiviams ir kroviniams vežti“ sprendimo.
3. 2022–2030 metų plėtros programos valdytojos Lietuvos Respublikos susisiekimo ministerijos pažangos priemonės Nr. 10-001-06-01-01 „Skatinti alternatyviųjų degalų naudojimą transporto sektoriuje“ aprašas.  Apraše numatyta veikla 3. „Miesto ir priemiestinio viešojo transporto priemonių parko atnaujinimas, skatinant naudoti visai netaršias transporto priemones“.
4. UAB „Plungės autobusų parkas“ strateginis veiklos planas 2022–2024 metams. Plane numatytas 1 tikslas „Viešojo susisiekimo autobusais ir kitų paslaugų gerinimas“, 1.1 uždavinys „Užtikrinti, kad susisiekimas viešuoju transportu vietiniais maršrutais būtų patrauklus, patogus, šiuolaikiškas bei atitinkantis kokybės reikalavimus“, 1.1.3 priemonė „Autobusų parko atnaujinimas / modernizavimas“.
5. Lietuvos Respublikos susisiekimo ministro valdymo sričių 2023−2025 metų strateginis veiklos planas. Plane numatyta 10-001 programa „Transporto ir ryšių politikos įgyvendinimas“, 10-001-06-01 (P) uždavinys „Didinti energijos iš atsinaujinančių energijos išteklių dalį ir alternatyviųjų degalų vartojimą transporto sektoriuje, skatinti darnų įvairiarūšį judumą ir mažinti transporto sukeliamą aplinkos taršą“, 10-001-06-01-01 (PP) priemonė „Skatinti alternatyviųjų degalų naudojimą transporto sektoriuje“.
6. Lietuvos transporto infrastruktūros plėtros iki 2030 m. planas. Plane numatytas 1 prioritetas „Aplinkai ir visuomenei draugi kas susisiekimas“, 1.1 tikslas „Ekologiškas susisiekimas“, 1.1.2 uždavinys „Mažos ŠESD emisijos ir taršos transporto infrastruktūros skatinimas, plėtra ir priežiūra“, 1.1.2.1 priemonė „Mažos ŠESD emisijos automobilių transporto infrastruktūros skatinimas, plėtra ir priežiūra“.
7. Lietuvos Respublikos alternatyviųjų degalų įstatymas. Įstatymo nuostata, kad nuo 2029 m. sausio 1 d. visas viešasis keleivių vežimo keliais transportas, įskaitant taksi ir pavėžėjimo paslaugas teikiančių asmenų transporto priemones, turi būti pritaikytas naudoti alternatyviuosius degalus.

**4. Lėšų poreikis ir finansavimo šaltiniai.**

Investicija 979 977,44 Eur.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Paruoštas naujos redakcijos sprendimo projektas, projekto lyginamasis variantas neteikiamas.

**7. Sprendimo projekto antikorupcinis vertinimas.**

Korupcijos požymių nėra, vertinimas neatliekamas.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės mero iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Savivaldybės tarybos sprendimas bus išsiųstas UAB „Plungės autobusų parkas“.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Ilgalaikis ekonomikos tvarumas* | *Nenumatomas* |
| *Finansams* | *Įtakos neturės* | *Nenumatomas* |
| *Socialinei aplinkai* | *Įtakos neturės* | *Nenumatomas* |
| *Viešajam administravimui* | *Įtakos neturės* | *Nenumatomas* |
| *Teisinei sistemai* | *Įtakos neturės* | *Nenumatomas* |
| *Kriminogeninei situacijai* | *Įtakos neturės* | *Nenumatomas* |
| *Aplinkai* | *Šiltnamio efektą sukeliančių dujų mažinimas* | *Nenumatomas* |
| *Administracinei naštai* | *Įtakos neturės* | *Nenumatomas* |
| *Regiono plėtrai* | *Regiono patrauklumo didinimas* | *Nenumatomas* |
| *Kitoms sritims, asmenims ar jų grupėms* | *Įtakos neturės* | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vedėja Živilė Bieliauskienė